text: Weekendens vejr: Byger, vindstød, hagl og torden
  10 november 2017 kl. 08.26
  Der venter en klassiske efterårs-weekend, hvor regn og rusk er på menuen, og hvor solen kun meget sjældent vil kigge frem.
  Danmark rammes af byger, vindstød, hagl og torden i denne weekend, forudser DMI.
  - Fredag bliver blæsende med mange byger og lokalt med lidt hagl og torden. Nogle steder helt op til hård kuling ved kysten. Vi har også et varsel ude med vindstød af stormstyrke, der kan ramme Vestkysten, siger Lars Henriksen, vagthavende meteorolog ved Danmarks Meteorologiske Institut (DMI), til Ritzau.  Her forventes vindstød af stormstyrke på op til 28 meter i sekundet.
  Også lørdag og søndag bliver vejret præget af regn og rusk, lyder forudsigelsen fra DMI.
  I weekenden fortsætter det ustadige vejr med byger, hagl og torden og så perioder med lidt sol, og temperaturen ligger da også et stykke fra frysepunktet, i weekenden  kommer den til at ligge mellem med syv og ni grader - måske ti grader, når det bliver allerlunest
  Ifølge DMIs månedsprognose for november er der nu så småt sne på vej til Danmark. Sneen ventes dog først at ramme sidst i næste uge.
  